PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FH/3/1/025	Bratislava, 7.júna 2012	

Protimonopolný úrad Slovenskej republiky, odbor koncentrácií v správnom konaní 
č. 0036/OK/2011 začatom dňa 22.11.2011 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov účinného do 31.12.2011 podnikateľa Quanmax AG so sídlom Industriezeile 35, 4021 Linz, Rakúsko a podnikateľa grosso holding Gesellschaft mbH so sídlom Walfischgasse 5, 1015 Viedeň, Rakúsko prostredníctvom advokátskej kancelárie NH Hager Niederhuber Advokáti s.r.o. so sídlom Cintorínska 3/a, 811 08 Bratislava, IČO: 36 659 746, v ktorej mene koná Mag. Bernhard Hager, LL.M., konateľ vo veci koncentrácie podnikateľov Quanmax AG so sídlom Industriezeile 35, 4021 Linz, Rakúsko a S & T System Integration & Technology Distribution AG so sídlom Geiselbergstrasse 17-19/Stiege 3, 1110 Viedeň, Rakúsko

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, ako vyplýva zo zmien a doplnení vykonaných zákonom č. 465/2002 Z. z., zákonom č. 204/2004 Z. z., zákonom č. 68/2005 Z. z. a zákonom č. 165/2009 Z. z.  tak, že s ú h l a s í s koncentráciou spočívajúcou v získaní výlučnej kontroly podnikateľa Quanmax AG so sídlom Industriezeile 35, 4021 Linz, Rakúsko nad podnikom podnikateľa S & T System Integration & Technology Distribution AG so sídlom Geiselbergstrasse 17-19/Stiege 3, 1110 Viedeň, Rakúsko na základe Zmluvy o uplatnení práva na prednostné upísanie akcií uzatvorenej dňa 03.10.2011 medzi podnikateľmi Quanmax AG so sídlom Industriezeile 35, 4021 Linz, Rakúsko, grosso holding Gesellschaft mbH so sídlom Walfischgasse 5, 1015 Viedeň, Rakúsko a S & T System Integration & Technology Distribution AG so sídlom Geiselbergstrasse 17-19/Stiege 3, 1110 Viedeň, Rakúsko a Dohody uzavretej dňa 01.09.2011 [............................................. .......]. - [...] – Obchodné tajomstvo účastníka konania – identifikácia právneho titulu koncentrácie 

O d ô v o d n e n i e :

1)	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 22.11.2011 listom zaevidovaným pod číslom 4589/2011 podnikateľom Quanmax AG so sídlom Industriezeile 35, 4021 Linz, Rakúsko (ďalej len „Quanmax“) a podnikateľom grosso holding Gesellschaft mbH so sídlom Walfischgasse 5, 1015 Viedeň, Rakúsko (ďalej len „grosso“) prostredníctvom advokátskej kancelárie NH Hager Niederhuber Advokáti s.r.o. so sídlom Cintorínska 3/a, 811 08 Bratislava, IČO: 36 659 746, v ktorej mene koná Mag. Bernhard Hager, LL.M., konateľ (ďalej len „splnomocnený právny zástupca“) doručené oznámenie koncentrácie (ďalej len „Oznámenie koncentrácie“) podľa § 10 ods.  9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov účinného do 31.12.2011 (ďalej len „zákon“). 

2)	Podľa Oznámenia koncentrácie oznamovaná koncentrácia spočívala v získaní priamej kontroly podnikateľa Quanmax AG so sídlom Industriezeile 35, 4021 Linz, Rakúsko a podnikateľa grosso holding Gesellschaft mbH so sídlom Walfischgasse 5, 1015 Viedeň, Rakúsko nad podnikom podnikateľa S & T System Integration & Technology Distribution AG so sídlom Geiselbergstrasse 17-19/Stiege 3, 1110 Viedeň, Rakúsko (ďalej len „S & T“). 

3)	Na základe tohto oznámenia sa dňa 22.11.2011 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo správneho konania 0036/OK/2011, o čom úrad informoval oznamovateľov koncentrácie listom č. 4748/PMÚ SR/2011 zo dňa 30.11.2011. 

4)	Vzhľadom na to, že Oznámenie koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“), úrad zároveň týmto vyzval oznamovateľov koncentrácie na jeho doplnenie a taktiež ich upozornil, že lehota na vydanie rozhodnutia podľa § 11 zákona nezačala plynúť. 

5)	Dňa 01.01.2012 nadobudol účinnosť zákon č. 387/2011 Z. z., ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, ako vyplýva zo zmien a doplnení vykonaných zákonom č. 465/2002 Z. z., zákonom č. 204/2004 Z. z., zákonom č. 68/2005 Z. z. a zákonom č. 165/2009 Z. z. (ďalej len „novela zákona“). 

Podľa § 44c ods. 1 novely zákona sa právne vzťahy vzniknuté do 31. decembra 2011 spravujú podľa doterajších predpisov.

Podľa § 44c ods. 2 novely zákona sa konania začaté a neukončené do 31. decembra 2011 dokončia podľa ustanovení tohto zákona účinných do 1. januára 2012 okrem konaní o výkone rozhodnutia o uložení penále začatých a neukončených do 31. decembra 2011, ktoré sa zastavia. 

Podľa § 44c ods. 3 novely zákona úrad rozhodnutím zastaví konanie o koncentrácii začaté pred 1. januárom 2012, ak koncentrácia nepodlieha kontrole úradu podľa § 10 ods. 1 tohto zákona.

S ohľadom na vyššie uvedené prechodné ustanovenia sa na posúdenie predmetnej koncentrácie, ako aj na konanie o nej vzťahujú ustanovenia zákona.

6)	Dňa 12.12.2011 sa na úrade uskutočnilo prerokovanie Oznámenia koncentrácie s Ing. JUDr. Zuzanou Hnátovou, LL.M – splnomocnenou právnou zástupkyňou, v ktorom upozornil splnomocnenú právnu zástupkyňu na nedostatky Oznámenia koncentrácie.

7)	Dňa 20.12.2011 bolo úradu listom zaevidovaným pod číslom 5107/2011 doručené doplnenie oznámenia koncentrácie. Ani po tomto doplnení oznámenia koncentrácie však nebolo z doručených podkladov a informácií zrejmé, či ide o koncentráciu, ako koncentrácia vznikla a kto sú účastníci koncentrácie. Úrad teda listom č. 34/PMÚ SR/2012 zo dňa 04.01.2012, okrem iného vyzval oznamovateľov koncentrácie prostredníctvom ich spoločného právneho zástupcu, aby uviedli informáciu o vlastníckej štruktúre a spôsobe vykonávania kontroly nad podnikom podnikateľa S & T pred koncentráciou a po ukončení procesu koncentrácie, a to s uvedením jednoznačných podielov a k nim prislúchajúcim podielov na hlasovacích právach podnikateľa S & T pred koncentráciou a po ukončení procesu koncentrácie ako aj jednotlivých krokov celej transakcie. Dňa 19.01.2012 úrad listom č. 170/PMÚ SR/2012 opätovne žiadal o doplnenie Oznámenia koncentrácie tak, ako uviedol v liste č. 34/PMÚ SR/2012 zo dňa 04.01.2012.

8)	Dňa 30.01.2012 bolo úradu doručené Doplnenie oznámenia koncentrácie, zaevidované pod číslom 308/2012 (ďalej len „Doplnenie oznámenia zo dňa 30.01.2012“) a na výzvu úradu č. 513/PMÚ SR/ 2012 zo dňa 14.02.2012 bolo dňa 22.02.2012 úradu doručené doplnenie Oznámenia koncentrácie zaevidované pod č. 660/2012 (ďalej len „Doplnenie oznámenia zo dňa 22.02.2012), v ktorých boli poskytnuté informácie a podklady týkajúce sa právneho titulu koncentrácie a účastníkov koncentrácie.

9)	V Doplnení oznámenia zo dňa 30.01.2012 sa okrem iného uvádza, že bez ohľadu na nejasnosti ohľadom  finálnych kontrolných podielov je zrejmé, že kontrolný podiel nad spoločnosťou S & T po uskutočnení koncentrácie budú mať spoločnosti Quanmax a grosso, [..................................................................... .............................................................................................................................................................................................................................................................. ............................................................................................................................... .............................................................................................................................................................................................................................................................. ................................................................................................................................................................................................................................................................................................................................................................................................................................................................................................................................................................................................................................................] (ďalej len „Dohoda“). V Doplnení oznámenia zo dňa 30.01.2012 sa uvádza, [...........................................................................................................................................................................................................................................................................................] V Doplnení oznámenia zo dňa 30.01.2012 sa tiež uvádza, že po realizácii koncentrácie bude prijímať strategické rozhodnutia a vykonávať kontrolu nad podnikom podnikateľa S &T podnikateľ Quanmax. 
- [...] – Obchodné tajomstvo účastníka konania – popis koncentrácie

10)	V Doplnení oznámenia zo dňa 22.02.2012 sa uvádza, že aj keď „z pohľadu vlastníckych práv nadobúdajú spoločnú kontrolu nad S & T podnikatelia Quanmax a grosso (tak ako bolo definované v predchádzajúcich podaniach), [............................................................................................................................................................................................................................................................................]. Zároveň bolo v Doplnení oznámenia zo dňa 22.12.2012 uvedené, že v dôsledku uvedeného došlo aj k zmene oznamovateľov, ako je uvedené na prvej strane tohto doplnenia oznámenia. Ako právny titul bolo v Doplnení zo dňa 22.02.2012 uvedená Zmluva o uplatnení práva na prednostné upísanie akcií uzatvorená dňa 03.10.2011 medzi podnikateľmi Quanmax AG so sídlom Industriezeile 35, 4021 Linz, Rakúsko, grosso holding Gesellschaft mbH so sídlom Walfischgasse 5, 1015 Viedeň, Rakúsko a S & T System Integration & Technology Distribution AG so sídlom Geiselbergstrasse 17-19/Stiege 3, 1110 Viedeň, Rakúsko (ďalej len „Zmluva“). Zároveň bolo v tomto liste uvedené, že [................................................... ...................................................................... ...................], teda podľa názoru oznamovateľa ide o [............ ... ................................................] a bolo doplnené, že Dohoda bola uzavretá dňa 01.09.2011.
- [...] – Obchodné tajomstvo účastníka konania – popis koncentrácie

11)	Dňa 02.03.2012 bol úradu listom zaevidovaným úradom pod číslom 797/2012 doručený doklad o zaplatení správneho poplatku.

12)	Dňa 06.03.2012 úrad listom 884/PMÚ SR/2012 oznámil oznamovateľom, že na základe informácií a podkladov doručených Doplnením oznámenia koncentrácie zo dňa 30.01.2012 a Doplnením oznámenia koncentrácie zo dňa 22.02.2012 je úrad toho názoru, že účastníkom konania a teda aj účastníka koncentrácie na strane nadobúdateľa kontroly je iba podnikateľ Quanmax a že právnym titulom je podľa názoru úradu nielen Zmluva o uplatnení práva na prednostné upísanie akcií uzavretá 03.10.2011 medzi S&T, Quanmax a grosso ale aj Dohoda a požiadal oznamovateľov prostredníctvom ich splneného právneho zástupcu o ich vyjadrenie k záverom úradu. Zároveň v tomto liste požiadal úrad o doplnenie Oznámenia koncentrácie. Listom č. 1254/PMÚ SR/2012 zo dňa 29.03.2012 úrad opätovne žiadal o predloženie informácií a podkladov požadovaných listom č. 884/PMÚ SR/2012 zo dňa 06.03.2012.

13)	Dňa 04.04.2012 bolo listom zaevidovaným pod číslom 1305/2012 doručené úradu doplnenie oznámenia koncentrácie, v ktorom bol vyjadrený súhlas, že účastníkom konania a teda aj účastníka koncentrácie na strane nadobúdateľa kontroly je iba podnikateľ Quanmax a že právnym titulom je nielen Zmluva ale aj Dohoda. Zároveň v tomto liste boli doplnené niektoré informácie a podklady požadované listom č. 884/PMÚ SR/2012 zo dňa 06.03.2012 a úrad bol v tomto liste podnikateľom Quanmax požiadaný o osobné prerokovanie ohľadom tých otázok úradu, ktoré neboli ešte zodpovedané. Ústne prekovanie týchto otázok sa uskutočnilo na úrade dňa 04.04.2012.  

14)	Oznámenie koncentrácie bolo následne doplnené podaním doručeným úradu dňa 02.05.2012 zaevidovaným pod číslom 1518/2012 (ďalej len „Doplnenie oznámenia koncentrácie“) a podaním doručeným úradu dňa 17.5.2012 zaevidovaným pod číslom 1685/2012. Po doplnení predmetného oznámenia koncentrácie podľa § 10 ods. 12 zákona a Vyhlášky vyššie uvedenými listami začala dňa 18.5.2012 plynúť v súlade so znením § 11 zákona lehota 60 pracovných dní na vydanie rozhodnutia vo veci predmetnej koncentrácie, o čom úrad upovedomil účastníka konania listom číslo 1856/PMÚ SR/2012 zo dňa  30.05.2012.

15)	Správny poplatok podľa zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 3 319 Eur  bol uhradený dňa 2.12.2011.

16)	Z podkladov a informácií, ktoré boli úradu predložené v predmetnom správnom konaní účastníkmi správneho konania vyplynuli nasledujúce skutočnosti:

Podnikatelia

17)	Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.
18)	Ako vyplýva z Oznámenia koncentrácie Quanmax je rakúska akciová spoločnosť zapísaná v obchodnom registri  krajinského - ako obchodného súdu Linz pod číslom FN 190272 m, so sídlom na Industriezeile 35, 4021 Linz. 

19)	Ako vyplýva z Oznámenia koncentrácie akcie spoločnosti Quanmax sú kótované v trhovom segmente „Prime Standard“ Frankfurtskej burzy cenných papierov (ISIN: AT0000A0E9W5). 

20)	Podľa Oznámenia koncentrácie Quanmax ako technologická spoločnosť pôsobí v oblasti hardvéru a špeciálnych systémov na báze softvéru (appliances) v oblasti profesionálnych IT služieb. 

21)	Z Oznámenia koncentrácie a jeho doplnenia vyplýva, že Quanmax nemá na území Slovenskej republiky dcérsku spoločnosť a na území Slovenskej republiky nepôsobí ani prostredníctvom dovozu.

22)	Z vyššie uvedených skutočností vyplýva, že Quanmax je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

23)	Z Oznámenia koncentrácie a jeho doplnení vyplýva, že S&T je rakúska akciová spoločnosť zapísaná v obchodnom registri obchodného súdu Viedeň pod číslom FN 47292 y, so sídlom na Geiselbergstraße 17-19 vchod 3, 1110 Viedeň. 

24)	S&T vyvíja a poskytuje skupinovo-špecifické riešenia elektronického spracovania dát v oblasti hardvéru a prevádzkuje zariadenia na spracovanie dát ako aj komunikačné siete.

25)	Na území Slovenskej republiky podnikateľ S&T pôsobí prostredníctvom svojej dcérskej spoločnosti S&T Slovakia, s. r. o., so sídlom APOLLO Business Center Mlynské Nivy 43/A, 821 09 Bratislava a S&T CEE Holding s.r.o., so sídlom APOLLO Business Center Mlynské Nivy 43/A, 821 09 Bratislava. Druhá z uvedených spoločností, spoločnosť S&T CEE Holding s.r.o., je však len holdingovou spoločnosťou vlastniacou podiely v iných spoločnostiach skupiny S&T.

26)	Z vyššie uvedených skutočností vyplýva, že S&T je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

Forma koncentrácie

27)	Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných   podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)  vlastníckych alebo iných práv k podniku alebo k jeho časti, 
b)  práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

28)	Úradu bola dňa 20.12.2011 listom č. 5107/2011 predložená Zmluva o uplatnení práva na prednostné upísanie akcií uzavretá 03.10.2011 medzi S&T, Quanmax a grosso (ďalej len „Zmluva“).

29)	Ako vyplýva z doplnenia Oznámenia koncentrácie doručeného úradu dňa 30.01.2012, zaevidovaného pod číslom 308/2012, pred koncentráciou vykonávali kontrolu traja akcionári spoločnosti S&T a to Hypo Alpe Bank AG, Capital Bank AG a Thomas Streimelweger.

30)	Na základe Zmluvy nadobudnú podnikatelia Quanmax a grosso kontrolný podiel na základnom imaní a to prostredníctvom dvoch zvýšení základného imania. Ako je už uvedené vyššie, z informácií uvedených v Doplnení oznámenia koncentrácie zo dňa 30.01.2012 a z Doplnenia oznámenia koncentrácie zo dňa 22.02.2012 vyplýva, že [........................................................................................................ ..............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................]. Úrad teda zistil, že po realizácii koncentrácie bude prijímať strategické rozhodnutia a vykonávať kontrolu nad podnikom podnikateľa S & T podnikateľ Quanmax. 
- [...] – Obchodné tajomstvo účastníka konania – popis koncentrácie

31)	Vychádzajúc z Oznámenia koncentrácie spolu s jeho doplneniami, úrad po preskúmaní podkladovej dokumentácie zistil, že nadobudnutím kontrolného podielu na základnom imaní na základe Zmluvy v súlade s Dohodou bude faktickú kontrolu nad podnikom podnikateľa S & T vykonávať podnikateľ Quanmax.

32)	V predmetnom prípade sa teda jedná o koncentráciu podľa § 9 ods. 1 písm. b) v spojení s § 9 ods. 4 písm. b) zákona spočívajúcu v získaní výlučnej kontroly podnikateľom Quanmax nad podnikom podnikateľa S & T na základe Zmluvy a Dohody. 

Účastníci koncentrácie

33)	Podľa § 25 ods. 3 písm. d) zákona účastníkom konania v prípade koncentrácie ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov. Úrad teda zistil, že účastníkom správneho konania je  podnikateľ Quanmax. 

34)	Zároveň úrad zistil, že účastníkmi koncentrácie je podnikateľ Quanmax, ako podnikateľ, ktorý získava kontrolu nad podnikom podnikateľa S & T a podnikateľ S & T, nad ktorým sa kontrola získava.

Koncentrácia podliehajúca kontrole úradu

35)	Podľa § 10 ods. 1 zákona koncentrácia podlieha kontrole úradu, ak
a) spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b) aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

36)	Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov  podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení            v písmenách a) až d) majú spoločne práva uvedené v písmene b).

37)	Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

38)	Vychádzajúc z podkladov predložených v oznámení koncentrácie úrad zistil, že predmetná koncentrácia podlieha kontrole úradu podľa § 10 ods. 1 písm. b) zákona. Vzhľadom na to, že účastník konania označil výšku celkových obratov účastníkov koncentrácie za predmet ich obchodného tajomstva, úrad tieto údaje, ktoré sú súčasťou spisového materiálu vedeného v predmetnom správnom konaní, v rozhodnutí neuvádza.

Relevantné trhy

39)	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

40)	Ako je už uvedené vyššie podnikateľ Quanmax ako technologická spoločnosť pôsobí v oblasti hardvéru a špeciálnych systémov na báze softvéru (appliances) v oblasti profesionálnych IT služieb. Vyrába predovšetkým bezpečnostné aplikácie (security appliances), procesory, PC, laptopy, desktopy, tablet – PC, gaming systémy, servery, externé hard-disky, počítačové komponenty a príslušenstvo. Takmer dve tretiny obratu spoločnosť Quanmax tvorí v oblasti hardvéru v B2C-business. V tejto oblasti podľa Oznámenia koncentrácie podnikateľ S&T nepôsobí.

41)	Spoločnosť S&T poskytuje predovšetkým nasledujúce služby: infrastructure solutions (IT consulting services, value added IT procurement, IT infrastructure services, managed IT operations) a business solutions (business process reengineering, corporate business services, industry specific services, software engineering, SAP managed services a IT strategy and processes).

42)	Podnikateľ S&T vyvíja a poskytuje skupinovo-špecifické riešenia elektronického spracovania dát v oblasti hardvéru a prevádzkuje zariadenia na spracovanie dát ako aj komunikačné siete.

43)	Ako je už uvedené vyššie na území Slovenskej republiky podnikateľ S&T pôsobí prostredníctvom svojej dcérskej spoločnosti S&T Slovakia, s. r. o., so sídlom APOLLO Business Center Mlynské Nivy 43/A, 821 09 Bratislava a S&T CEE Holding s.r.o., so sídlom APOLLO Business Center Mlynské Nivy 43/A, 821 09 Bratislava. Druhá z uvedených spoločností, spoločnosť S&T CEE Holding s.r.o., je však len holdingovou spoločnosťou vlastniacou podiely v iných spoločnostiach skupiny S&T.

44)	Ako je uvedené v Doplnení oznámenia koncentrácie, pre účely definície oblastí pôsobenia podnikateľa S&T a podnikateľa Quanmax vychádzali účastníci koncentrácie z rozdelenie trhu podľa PAC tak ako je uvedené nižšie:
Tabuľka 1: Podrobné segmentové rozdelenie podľa PAC:

Trhový segment	Trhový sub-segment	
(i)	Hardware	Mainframes
(a)	Servers
(b)	PCs
Workstations
Storage
Monitors
Printers
Other terminals (i.e. ATMs, cash registers)
Networking equipment (LAN, switches, excl.WAN)	
(ii)	Software products	System Infrastructure Software
Operating System (OS)
Network, System, Storage and Security Management (N3SM)
Tools
Information Management
Execution & Integration Platforms
Portal & Collaboration
Application Software Products
Office Automation
Business Applications
Technical Applications	
(iii)	IT Services	(c)	Hardware maintenance
(d)	Project Services
IT Consulting
System Integration (SI)
Application Related SI
Infrastructure Related SI
IT Training
(e)	Outsourcing
Application Management
Business Process Outsourcing
Application Outsourcing
Hosting
Infrastructure Outsourcing
Complete Outsourcing	

45)	Z doplnenia Oznámenia koncentrácie tiež vyplýva, že obrat podnikateľa S&T na území Slovenskej republiky v roku 2011 bol dosiahnutý v nasledovných štyroch oblastiach: 
a.	[.............................................. 
b.	......................................... 
c.	.................................................. 
d.	........................................................................................................................................................................................................................................................................] 
– […] - obchodné tajomstvo účastníka koncentrácie – oblasti, v ktorých dosiahol obrat v Slovenskej republike v roku 2011

46)	V roku 2011 podľa Doplnenia oznámenia koncentrácie dosiahla spoločnosť S&T Slovakia v oblasti IT Services obrat [...........................]. Pri veľkosti trhu IT služieb na slovenskom IT trhu v roku 2011 v objeme EUR 508 miliónov, predstavoval podiel podnikateľa S&T na relevantnom trhu IT-služieb na území Slovenskej republiky [.........].
[…] – obchodné tajomstvo účastníka koncentrácie – oblasti, v ktorých dosiahol obrat v Slovenskej republike v roku 2011

 Objem trhu IT na území Slovenskej republiky, 2011, zdroj: PAC  
Slovensko - IT Trh
Trhové objemy	v miliónoch EUR	
1. Hardware Market	451	
2. Total Software Products	258	
3. Total IT Services	508	
Copyright PAC, 2011	 	

47)	Ako vyplýva z Oznámenia koncentrácie a jeho doplnení podnikateľ Quanmax v uvedených oblastiach na území Slovenskej republiky nepôsobí. 

48)	Podľa Doplnenia oznámenia koncentrácie podnikateľ Quanmax pôsobí prevažne v segmente Hardware, sub-segmente Servers (a) a PCs (b). Podnikateľ S&T v segmente Hardware, a teda ani žiadnych jeho subsegmentoch nepôsobí. Okrem toho pôsobí Quanmax v zanedbateľnej miere aj v segmente IT services, sub-segmente Hardware maintenance (c). Obrat podnikateľa Quanmax v oblasti Hardware maintenance však nepredstavoval viac ako [...........................................].  
-	[…] – obchodné tajomstvo účastníka koncentrácie – podiel dosiahnutého obratu

49)	Z Doplnenia oznámenia koncentrácie tiež vyplýva, že Hardware maintenance poskytuje Quanmax len ako doplnkovú službu v prípadoch výskytu vád resp. porúch na výrobkoch dodaných podnikateľom Quanmax. Na rozdiel od S&T však Quanmax túto službu nikdy neposkytuje samostatne a rovnako ani neexistujú akékoľvek dlhodobé kontrakty na poskytovanie hardware maintenance. Z pohľadu koncového zákazníka, podnikateľ Quanmax pôsobí v segmente SoHo (Small Office, Home Office) a segmente SME (stredný a malý podnik). 

50)	Podľa Doplnenia oznámenia koncentrácie podnikateľ S&T pôsobí z celoeurópskeho hľadiska prevažne v segmente IT Services, v rámci ktorého pôsobí v sub-segmentoch Hardware maintenance, Project services a Outsourcing. Z pohľadu slovenského trhu pôsobí okrem toho aj v segmente medicínskych diagnostických zariadení (magnetická rezonancia, CT, ultrazvuk). Ako už bolo uvedené vyššie, podnikateľ S&T nepôsobí v segmente Hardware, ani žiadnych jeho sub-segmentoch.

51)	Podnikateľ S&T poskytuje službu hardware maintenance ako samostatnú službu, nie ako vedľajší produkt. Z pohľadu koncového zákazníka, podnikateľ S&T poskytuje svoje produkty a služby výlučne v segmente veľkých organizácií (enterprise) a v segmente väčších stredných organizácií (upper mid-market), nie domácnostiam a malým a stredným podnikom. 

52)	Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v oblasti IT Services ani v subsegmente Hardware maintenance, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na oblasť IT Services a subsegment Hardware maintenance a otázka presného vymedzenia tovarového trhu mohla zostať otvorená. 

53)	Čo sa týka geografického vymedzenia vyššie uvedených oblastí, účastník konania uvádza, že priestorovým relevantným trhom vo vyššie uvedených oblastiach tak v prípade tovarov a služieb Quanmax, ako aj v prípade tovarov a služieb S&T je podľa účastníka konania prinajmenšom európsky trh, pretože všetci podstatní konkurenti podnikajú v tejto oblasti na celoeurópskej úrovni, alebo dokonca na svetovej úrovni a relevantné IT- služby sú požadované na celoeurópskej úrovni. 

54)	Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti IT Services, subsegment Hardware maintenance v rozsahu EHP a na území Slovenskej republiky.

Dopad koncentrácie na hospodársku súťaž

55)	Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára, alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu.

56)	Podľa § 8 ods. 1 zákona dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej hospodárskej súťaži a ktorí sa vzhľadom na svoju ekonomickú silu môžu správať nezávisle.

57)	Úrad sa zaoberal účinkami posudzovanej koncentrácie, ktoré sa prejavia na tuzemskom trhu. Preto úrad v ďalšej časti skúmal, či uskutočnením posudzovanej koncentrácie nedôjde na území, ktoré zahŕňa územie Slovenskej republiky vo vyššie uvedených oblastiach k takým zmenám, ktoré by vytvárali alebo posilňovali dominantné postavenie účastníkov koncentrácie, ktorého dôsledkom môžu byť významné prekážky efektívnej súťaže.

58)	Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu tovarového ako aj priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v segmente IT-služby v oblasti Hardware maintenance v subsegmente segmentu IT-služby v rozsahu EHP ako aj na území Slovenskej republiky. 

59)	Ako je už uvedené vyššie podnikateľ Quanmax pôsobí v rámci segmentu IT-services v rámci EHP len v rámci sub-segmentu Hardware maintenance. Na území Slovenskej republiky nemá dcérsku spoločnosť a na území Slovenskej republiky nepôsobí ani prostredníctvom dovozu.

60)	Pre účely výpočtu podielov podnikateľa Quanmax a podnikateľa S&T v predmetných oblastiach boli účastníkom konania v Doplnení oznámenia koncentrácie použité údaje analytickej spoločnosti PAC za rok 2011.

61)	Účastník konania odhadol podiely podnikateľov Quanmax a S&T na relevantných trhoch na európskom trhu nasledovne:
	Hardware	Software	IT Services	
Názov	Hodnota v mil. €	podiel na trhu v %	Hodnota v mil. €	podiel na trhu v %	Hodnota v mil. €	podiel na trhu v %	
Quanmax	[...]	[0-5]	[...]	[0-5]	[...]	[0-5]	
S&T	[...]	[0-5]	[...]	[0-5]	[...]	[0-5]	

[…] – obchodné tajomstvo účastníka koncentrácie - podiely podnikateľov Quanmax a S&T na relevantných trhoch na európskom trhu.

62)	Podnikateľ Quanmax pôsobí v rámci segmentu IT-services len v rámci sub-segmentu Hardware maintenance, v ktorom podľa doplnenia oznámenia koncentrácie zo dňa 17.05.2012 dosiahol v rozsahu EHS podiel [0-5] %.
-  […] – obchodné tajomstvo účastníka koncentrácie – podiel podnikateľa Quanmax v segmente Hardware maintenance na európskom trhu.

63)	Účastník konania odhadol podiely podnikateľa S&T na európskom a slovenskom trhu s rozčlenením na jednotlivé sub-segmenty (v miliónoch EUR) nasledovne:
Subsegment	Európsky Trh IT Služieb 2011	Podiel S&T Group na európskom trhu IT služieb	Podiel S&T Group na európskom trhu IT služieb	Slovenský trh IT Služieb 2011	Podiel S&T Slovakia na slovenskom trhu IT služieb	Podiel S&T Slovakia na slovenskom trhu IT služieb	
Hardware Maintenance	[...]	[0-5]%	[0-5]%	[...]	[0-5]%	[0-5]%	
Project Services	[...]	[0-5]%	[0-5]%	[...]	[0-5]%	[0-5]%	
Outsourcing	[...]	[0-5]%	[0-5]%	[...]	[0-5]%	[0-5]%	
Spolu	[...]	[0-5]%	[0-5]%	[...]	[0-5]%	[0-5]%	

   

- […] – obchodné tajomstvo účastníka koncentrácie – podiely podnikateľa S&T na európskom a slovenskom trhu s rozčlenením na jednotlivé sub-segmenty

64)	Účastník konania v Doplnení oznámenia koncentrácie odhadol podiel najvýznamnejších konkurentov na európskom trhu
Zdroj: PAC, IDC, 2011

	Hardware	IT Services	
Podnikateľ	Konkurent	Podiel na trhu v %	Konkurenti	%	
Quanmax	Asus	[20-30]	x		
	HP	[20-30]	x		
	Acer	[10-20]	x		
S&T	x		HP	[5-10]	
	x		IBM	[5-10]	
	x		Capgemini	[0-5]	
	x		Asseco	[0-5]	

65)	Účastník konania uviedol, že odhadol podiel najvýznamnejších konkurentov v subsegmentoch segmentu IT-služby za rok 2011 nasledovne:
Zdroj: PAC, IDC, 2011

Subsegment / Konkurencia	Podiel S&T Group na európskom trhu IT služieb	Podiel S&T Group na európskom trhu IT služieb	Podiel Quanmax na európskom trhu IT služieb	Podiel Quanmax na európskom trhu IT služieb	Podiel konkurencie na európskom trhu IT služieb	
Hardware Maintenance	[0-5]%	[0-5]%	[0-5]%	[0-5]%		
HP					[5-10%]	
IBM					[5-10%]	
Dell					[3-5%]	
Project Services	[0-5]%	[0-5]%	[0-5]%	[0-5]%		
IBM					[5-10%]	
HP					[3-5%]	
CapGemini					[3-5%]	
Outsourcing	[0-5]%	[0-5]%	[0-5]%	[0-5]%		
HP					[5-10%]	
Accenture					[5-10%]	
IBM					[5-10%]	
Total	[0-5]%	[0-5]%	[0-5]%	[0-5]%		

- […] – obchodné tajomstvo účastníka koncentrácie – podiely na európskom a slovenskom trhu s rozčlenením na jednotlivé sub-segmenty

66)	Z vyššie uvedeného vyplýva, že oblasti pôsobenia účastníkov koncentrácie sa prekrývajú v sub-segmente segmentu IT-Services, ktorým je Hardware maintenance. 

67)	Z Doplnenia oznámenia koncentrácie vyplýva, že medzi podnikateľmi Quanmax a S&T neexistujú ani dodávateľsko-odberateľské vzťahy a tieto ani nie sú do budúcnosti plánované. 

68)	Quanmax nepôsobí na území Slovenskej republiky vôbec, jeho podiel na tomto trhu je nulový. V oblasti, v ktorej sa obaja podnikatelia formálne prekrývajú, t.j. v sub-segmente Hardware maintenance dosahuje Quanmax na európskom relevantnom trhu zanedbateľný podiel vo výške [0-5] %.
-	[…] – obchodné tajomstvo účastníka koncentrácie – podiel podnikateľa Quanmax v segmente Hardware maintenance na európskom trhu.

69)	Vychádzajúc z vyššie uvedeného, najmä zo skutočnosti, že účastníci koncentrácie boli pred uskutočnením koncentrácie a naďalej aj budú po jej uskutočnení vystavení podstatnej súťaži a vzhľadom na svoju ekonomickú silu sa nebudú môcť správať nezávisle, úrad konštatuje, že predmetná koncentrácia nevytvára alebo neposilňuje dominantné postavenie žiadneho z účastníkov predmetnej koncentrácie na relevantných trhoch vo vyššie uvedených oblastiach, ktorého dôsledkom sú významné prekážky efektívnej hospodárskej súťaže na týchto trhoch. 

70)	Po preskúmaní a komplexnom vyhodnotení všetkých získaných podkladov a informácií, úrad teda dospel k záveru, že posudzovaná koncentrácia nevytvorí alebo neposilní dominantné postavenie účastníkov koncentrácie, ktorého dôsledkom sú významné prekážky efektívnej hospodárskej súťaže na vymedzených trhoch v Slovenskej republike.

71)	Vzhľadom na uvedené úrad rozhodol podľa § 12 ods. 1 zákona.

72)	Podľa § 12 ods. 8 zákona, rozhodnutie podľa § 12 ods. 1 až 3 zákona sa vzťahuje aj na obmedzenia súťaže, ktoré s koncentráciou priamo súvisia a sú nevyhnutné na jej uskutočnenie. 

73)	V súlade s § 33 zákona úrad listom číslo 1856/PMÚ SR/2012 zo dňa 30.05.2012 vyzval účastníka správneho konania prostredníctvom jeho splnomocneného právneho zástupcu pred vydaním rozhodnutia v predmetnej veci, aby sa ústne alebo písomne vyjadril k jeho podkladom a k spôsobu ich zistenia, prípadne aby navrhol jeho doplnenie.

74)	Účastník správneho konania prostredníctvom splnomocneného právneho zástupcu podaním zaevidovaným úradom pod číslom 1918/2012 doručenom úradu dňa 05.06.2012 uviedol, že spoločnosť Quanmax súhlasí s podkladom a spôsobom zistenia rozhodnutia vo veci predmetnej koncentrácie tak, ako sú uvedené v liste úradu č. 1856/PMÚ SR/2012 zo dňa 30.05.2012. Zároveň v tomto liste účastník konania uviedol, že s výnimkou uvedenou v tomto liste súhlasí s vyznačením obchodného tajomstva tak, ako bolo vyznačené v liste úradu č. 1856/PMÚ SR/2012 zo dňa 30.05.2012. Úrad vyznačil v tomto rozhodnutí obchodné tajomstvo v súlade s požiadavkou podnikateľa Quanmax. 

75)	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

Mgr. Daniela Lukáčová	  	 
     riaditeľka odboru koncentrácií		

Rozhodnutie sa doručuje:

NH Hager Niederhuber Advokáti s.r.o.
Mag. Bernhard Hager, LL.M.
konateľ
Cintorínska 3/a
811 08 Bratislava